CELEX: 32020D1222(02)
Language: ga
Date: 2020-12-18 00:00:00
Title: Cinneadh (AE) ón gComhairle an 18 Nollaig 2020 lena gceaptar Cathaoirleach an Bhoird Chomhairligh um Rialachas Staidrimh Eorpach 2020/C 445/01

22.12.2020   
               
               
                  GA
               
               
                  Iris Oifigiúil an Aontais Eorpaigh
               
               
                  C 445/1
               
            
         CINNEADH (AE) ÓN gCOMHAIRLE
         an 18 Nollaig 2020
         lena gceaptar Cathaoirleach an Bhoird Chomhairligh um Rialachas Staidrimh Eorpach
         (2020/C 445/01)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Chinneadh (CE) Uimh. 235/2008 ó Pharlaimint na hEorpa agus ón gComhairle an 11 Márta 2008 lena mbunaítear an Bord Comhairleach um Rialachas Staidrimh Eorpach (1), agus go háirithe Airteagal 3 de,
         Ag féachaint don tuairim ón gCoimisiún Eorpach,
         Ag féachaint don fhormheas ó Pharlaimint na hEorpa,
         De bharr an mhéid seo a leanas:
         
                     (1)
                  
                  
                     Lena Cinneadh 2017/C 439 an 18 Nollaig 2017 (2), cheap an Chomhairle Enrico GIOVANNINI mar Chathaoirleach ar an mBord Comhairleach um Rialachas Staidrimh Eorpach ar feadh tréimhse trí bliana ón 1 Feabhra 2018.
                  
               
                     (2)
                  
                  
                     Rachaidh téarma oifige Enrico GIOVANNINI in éag an 31 Eanáir 2021. Tá sé riachtanach, dá bhrí sin, Cathaoirleach nua a cheapadh a rachaidh i seilbh oifige ar dhul in éag don téarma oifige sin.
                  
               
                     (3)
                  
                  
                     Luaitear in Airteagal 3(3) de Chinneadh Uimh. 235/2008/CE nach bhfuil an Cathaoirleach le bheith ina chomhalta reatha d’Oifig Staidrimh Náisiúnta ná den Choimisiún,
                  
               TAR ÉIS AN CINNEADH SEO A GHLACADH:
         
            Airteagal 1
            Leis seo, ceaptar Aurel SCHUBERT mar Chathaoirleach ar an mBord Comhairleach um Rialachas Staidrimh Eorpach go ceann tréimhse trí bliana ón 1 Feabhra 2021.
         
         
            Airteagal 2
            Tiocfaidh an Cinneadh seo i bhfeidhm ar an tríú lá tar éis lá a fhoilsithe in Iris Oifigiúil an Aontais Eorpaigh.
            
         
         
            Arna dhéanamh sa Bhruiséil, 18 Nollaig 2020.
            
               
                  Thar ceann na Comhairle
               
               
                  An tUachtarán
               
               M. ROTH
            
         
         
            (1)  IO L 73, 15.3.2008, lch. 17.
         
            (2)  Cinneadh ón gComhairle an 18 Nollaig 2017 lena gceaptar Cathaoirleach an Bhoird Chomhairligh um Rialachas Staidrimh Eorpach (IO C 439, 20.12.2017, lch. 7).